Madridning “Real” klubining 19 yoshli yarimhimoyachisi Serxio Molina o‘z faoliyatini Angliyaning “Stok Siti” klubida davom ettiradigan bo‘ldi. Klub futbolchi bilan uch mavsumga mo‘ljallangan shartnoma tuzdi. O‘tgan mavsumda Molina madridliklarning yoshlar (19 yoshgacha) jamoasida to‘p surdi. Shuningdek, futbolchi yoshlar o‘rtasidagi Chempionlar Ligasining 6 o‘yinida ishtirok etib, 2ta golga mualliflik qilgan.